Flere afgange og færre tog skift. Det er udsigterne for nordjyske pendlere fra 2017, efter at en ny togaftale torsdag blev underskrevet midt på broen over Limfjorden. Transportminister Magnus Heunicke (Soc.dem.) og regionsrådsformand Ulla Astman (Soc.dem.) satte deres signaturer på aftalen, som betyder, at Nordjyske Jernbaner i fremtiden skal betjene strækningen fra Frederikshavn til Skørping. - Der er mulighed for at få klart mere togdrift for næsten de samme penge, og den mulighed ville vi ikke lade passere, siger Magnus Heunicke. Aftalen blev underskrevet i et særtog fra Nordjyske Jernbaner, som i tre minutter holdt stille på jernbanebroen mellem Nørresundby og Aalborg. - Det er en stor dag for Nordjylland. Det er en stor dag for pendlerne, for nu får vi en bedre kollektiv trafik, siger Ulla Astman. Se billeder fra dagen i billedhjulet over artiklen.

Opsummering:
Transportminister Magnus Heunicke og regionsrådsformand Ulla Astman underskrev torsdag en ny togaftale.